Ныбжьэгъу пэж
«Адыгэ псалъэр» дахэу мэпсалъэ,
«Адыгэ псалъэр» дэ къыдопсалъэ,
«Адыгэ псалъэм» фIыгъуэм дыхуешэ,
«Адыгэ псалъэм» уэгум дрешэ.
«Адыгэ псалъэр» къыбдогушыIэ,
«Адыгэ псалъэм» таурыхъ къыбжеIэ,
Уи нэщхъеягъуэмэ, ар къыбдогуIэ,
Уи нэщхъыфIагъыр лъагэу бдеIэт.
«Адыгэ псалъэм» чэнджэщхэр
къует,
Нэмыси, хабзи мыбы щогъуэт,
Лъэпкъыр сыт щыгъуи
ещIыр зэкъуэт.
Хым адрыщIкIэ щыпсэууэ щытми,
Ди къуэш адыгэхэр абы къегъуэт,
Муслъымэн диным и хабзэ псоми,
Хэт щIэупщIами, жэуап кърет.
ЩIэблэр гъэсэным и
чэнджэщ куухэр,
Ухуейуэ щытмэ, къыпхуигъуэтынщ.
Къэрал унафэу къежьауэ хъуари,
Дэ гурыIуэгъуэ тхуэзыщIыр арщ.
Апхуэдэу щыхъукIэ,
«Адыгэ псалъэр»,
Адыгэ псоми дывгъэщI ныбжьэгъу,
Хэмыту и псалъэм щIегъуэж
Тхуэхъунущ ар псэлъэгъу пэж!
КIурашын Алий.
ХьэтIохъущыкъуей къуажэ
ПщIэ зыхуэтщI ди щIэджыкIакIуэхэ!
Фигу къыдогъэкIыж 2016 гъэм и етIуанэ илъэс ныкъуэм ныфхуахьыну газетхэм Iэ тедзэныр зэриухыр. «Адыгэ псалъэм» илъэс ныкъуэм и уасэр сом 839-рэ кIэпIейкIэ 88-рэщ.
